section_heading: Pirati s Kariba: Prokletstvo Crnog Bisera
paragraph_text: mini|Zastava s Neustrašivog Na početku filma, James Norrington je poručnik Britanske ratne mornarice te služi na brodu HMS Dauntless (Neustrašivi). Tijekom puta brod naiđe na zapaljeni britanski trgovački brod Princess (Princeza) te spase jedinog preživjelog, mladog Willa Turnera. Tijekom sljedećih osam godina Norrington je dostigao čin kapetana i postao strah i trepet za sve karipske pirate. Na ceremoniji njegovog promaknuća u komodora u Port Royalu zarobljava pirata Jacka Sparrowa. Te noći besmrtni pirati pod vodstvom Hectora Barbosse napadaju grad i otimaju Norringtonovu zaručnicu Elizabeth Swann. Norrington namjerava krenuti u potjeru za njima ali Jack uz Willovu pomoć bježi i otima brod HMS Interceptor (Presretač). Norrington Neustrašivim kreće u potjeru za njima i spašava Jacka i Elizabeth s pustog otoka gdje su ih Barbossini pirati ostavili. Jack vodi Norringtona do Otoka Mrtvih gdje Barbossa i njegovi ljudi namjeravaju skinuti staru kletvu koju su navukli na sebe. Dok Norrington s polovicom posade u čamcima sprema zasjedu piratima dok budu izlazili iz pećine, oni hodaju morskim dnom i napadaju preostale ljude na Neustrašivom. Norrington i njegovi ljudi se vraćaju na brod i počinje oštra borba. Za vrijeme borbe između Norringtonovih i Barbossinih ljudi Will i Jack u špilji skidaju kletvu te svi pirati, ponovno smrtni, budu zarobljeni. Nakon povratka u Port Royal, Norrington organizira vješanje Jacka ali on uz Willovu pomoć ponovno bježi a Norrington mu daje "dan prednosti". Elizabeth je tada objavila da voli Willa a ne Norringtona što je on prihvatio jer mu je bila važnija njena sreća nego njegova.